Publication: Magyar Közlöny
Issue: MK-2003-85 (Year: 2003, Number: 85)
Era: 1990-2004
Section: (23) Az iskolák, az e törvénynek a 2002. évi LXII. törvény 83. §-ával megállapított 52. §-ának (3) bekezdésében
Paragraph Index: 369

2004. szeptember 1-jétõl kik azok, akiket pedagógiai felügyelõ munkakörben, illetve pedagógus-munkakörben vagy — kettõs munkakörben — a pedagógiai felügyelõ és kollégiumi nevelõ munkakörökben foglalkoztatnak tovább. Kettõs munkakörben történõ foglalkoztatás esetén meg kell határozni, hogy a teljes munkaidõ hányad részét kell a kollégiumi nevelõi, illetve a pedagógiai felügyelõi feladatok ellátására fordítani. Kettõs munkakörben történõ foglalkoztatás esetén a kollégiumi nevelõi feladatok ellátására meghatározott munkaidõhányadnak megfelelõen csökkentett számú kötelezõ órát kell teljesíteni a kollégiumi nevelõi munkakörben, illetve a pedagógiai felügyelõi feladatok ellátására meghatározott munkaidõhányadnak megfelelõen csökkentett munkaidõt kell teljesíteni a teljes munkaidõbõl a pedagógiai felügyelõi munkakörben. Ha a pedagógiai felügyelõi munkakörben történõ foglalkoztatás bevezetését a nevelõtestület nem támogatja, a kollégiumi nevelõ munkát a következõk szerint kell megszervezni: a kollégiumi nevelõk kötelezõ óraszáma 30, illetve a gyakorló kollégiumban és fogyatékos tanulók kollégiumában 26; továbbá a kollégiumi pedagóguslétszám meghatározásánál figyelembe kell venni a tanulók nemenként és épületenként megadott létszámát, a kollégiumi foglalkozási idõn kívül nemenként és épületenként 100—120 tanulói csoporttal számolva; valamint a kötelezõ óraszám teljesíthetõ az iskolai vagy kollégiumi foglalkozáson részt nem vevõ tanulók — étkezési, alvási és a heti pihenõnapon, munkaszüneti napon teljesített ügyeleti idõn kívüli — folyamatos pedagógiai felügyeletének ellátásával [114. § (1) bekezdés c) pont], feltéve, hogy egy pedagógusra legalább ötven, legfeljebb száz tanuló jut. A kollégiumi nevelõtestület titkos szavazással hozott döntésével a pedagógiai felügyelõi munkakörben történõ foglalkoztatás 2004. szeptember után is bevezethetõ. Szavazás évente egy alkalommal tartható. A szavazás a tanítási év utolsó hónapjában tartható, melynek eredményétõl függõen a következõ tanévtõl lehet bevezetni pedagógiai fel- 2003/85. szám ügyelõ munkakörben történõ foglalkoztatást. Ha a kollégiumban bevezették a pedagógiai felügyelõi munkakörben történõ foglalkoztatást, annak megszüntetéséhez a fenntartó egyetértésére van szükség. A megszüntetéssel kapcsolatos döntésre egyebekben a bevezetésre vonatkozó rendelkezéseket kell alkalmazni.

Source: https://magyarkozlony.hu/hivatalos-lapok/b2e30a6b751b862d5f1911c19d75d8bd032f549d/dokumentumok/eecd33369face798a681aba975c18df9334cf56e/letoltes